<classify> UMOJA wa Makanisa ya Kipentekoste ya CPCT na CCT mkoani Shinyanga, wameweka mikakati ya pamoja na Jeshi la Polisi kuhakikisha wanatokomeza ajali za barabarani, ambapo baadhi yake zimekuwa zikihusishwa na imani za kishirikina.Umoja huo ulifanya kongamano la pamoja na kuialika Kamati ya Ulinzi na Usalama ya Mkoa kwa lengo la kuhamasisha elimu kwa wananchi dhidi ya kuzuia ajali zisizo za lazima na kuwatunuku vyeti maaskofu na wachungaji 173 waliohudhuria mafunzo ya usalama barabarani kwa kipindi cha mwezi mmoja na tuzo kwa baadhi ya askari wa usalama barabarani.Mwenyekiti wa CPCT, Askofu Elias Mdoshi alisema wameweka mikakati ya pamoja na Jeshi la Polisi, kuhakikisha wanatokomeza ajali za barabarani, ambapo baadhi ya jamii ilikuwa ikihusisha ajali hizo na imani za kishirikina bila kutambua ni uzembe wa makusudi.Askofu Madoshi alisema kuwa chanzo cha kuwa katika mafunzo ya usalama barabarani kwa viongozi hao wa dini ni kuwakumbusha wajibu wao wa kueneza elimu hiyo kwa waumini wao na kutokomeza ajali zisizo za lazima zinazosababishwa na ulevi, kutozingatia sheria na kanuni za usalama barabarani na sababu nyinginezo.Tuliliomba Jeshi la Polisi kutoa mafunzo kwa kundi hili la wachungaji na maaskofu kuhusu sheria za usalama wa barabarani kwani wanao uwezo wa kuona watu waliopo ndani ya jamii wanaokiuka sheria hizo kwa uzembe baada ya kubaini kuwa ajali nyingi zinazotokea zinatokana na uzembe wa madereva na si mipango ya Mungu, alisema Askofu Madoshi.Askofu Mungo Makundi kutoka Kanisa la TAG mkoani Shinyanga alisema Jeshi la Polisi limekuwa likisimamia sheria za usalama barabarani vizuri, kwani Shinyanga ulikuwa miongoni mwa mikoa 10 nchini iliyokuwa ikipata ajali nyingi za barabarani na kusababisha vifo vya watu wasio na hatia na kwamba wanataka kukomesha hali hiyo.Katibu wa Kamati ya Usalama Barabarani Kanda ya Ziwa, Abel Ntautaba alisema kuwa miongoni mwa changamoto zinazochangia uwepo wa ajali za barabarani ni mikokoteni kuingia katikati ya miji, vyombo vya moto vilivyoharibika kuachwa barabarani, kutokuwepo alama za barabarani na kutovaa kofia ngumu kwa madereva na abiria wa bodaboda. Alisema wamekuwa wakitoa elimu na ajali zimepungua.Mkuu wa Wilaya ya Shinyanga, Jasinta Mboneko, kwa niaba ya Mkuu wa Mkoa wa Shinyanga, Zainabu Telack, alisema kuwa mkoa huo umedhibiti ajali za barabarani, hasa za bodaboda, kwa kiwango kikubwa.Mboneko alisema vifo vitokanavyo na ajali za bodaboda na baiskeli kwa mwaka 2016 ilikuwa watu 17 kwa mwezi, lakini sasa vimepungua hadi kufikia watu watano kwa mwezi. Kaimu Kamanda wa Jeshi la Polisi mkoani Shinyanga, Richard Mbwao alisema kuwa maaskofu na wachungaji, kuamua kuingia katika mapambano hayo ya ajali za barabarani, kwa kutoa elimu kwa waumini wao ni hatua ya kupongezwa, kwani itasaidia ku  <topic>: KITAIFA 